УсакIуэ щэджащэ
Урыс литературэм и лъабжьэр зыгъэтIылъа Пушкин Александр къыщалъхуа махуэщ нобэ. Ар уахътыншэ ящIащ и IэдакъэщIэкIхэм, лIэщIыгъуитIым щIигъу дэкIа нэужьи тфIэгъэщIэгъуэну дызэджэхэм.
УсакIуэ щэджащэр 1828 гъэм Кавказым зэрыщыIам и фIыщIэкIэ, дунейм къытехьащ «Путешествие в Арзрум» очеркхэр, «Кавказ», «Обвал», «На холмах Грузии» усэхэр, «Кавказский пленник», «Бахчисарайский фонтан» поэмэхэр, нэгъуэщIхэри.
Урысыбзэр литературэбзэ бей зыщIыфа тхакIуэм, усакIуэм телъыджэщ зэрыпсэуа илъэс 38-м хузэфIэкIар. Аращ абы итхахэрзэманымфагъуэщIыщIэмыхъукIынур.
Пушкиным и махуэм фрагъэблагъэ
Пушкин Александр и махуэр Налшык къалэм нобэ щагъэлъэпIэнущ.
УсакIуэм и цIэр зезыхьэ уэрамым тет и фэеплъым удз гъэгъахэр тралъхьэнущ сыхьэт 11-м. Абдеж Пушкиным и IэдакъэщIэкIхэм щыщ къыщеджэнущ. Ар къызэригъэпэщащ Налшык къалэ округым и Централизованнэ библиотекэм. Пушкин Александр и усэхэр фIыуэ зылъагъу дэтхэнэми Iэмал иIэщ абы къыщыпсэлъэну. Централизованнэ библиотекэм зы мазэкIэ щекIуэкIынущ «Как вечно пушкинское эхо» гъэлъэгъуэныгъэр.
Налшык къалэ администрацэм и пресс-IуэхущIапIэ.
